Põhja-Tallinna linnaosavalitsuse vanema nõuniku ametisse asub Kea Kruuse | Linnaleht
Põhja-Tallinna linnaosavalitsuse vanema nõuniku ametisse asub Kea Kruuse (8)
Õhtuleht.ee, 11. märts 2016, 14:48
Kea Kruuse Keskerakond
MTÜ Üliõpilaskondade Ümarlaud esimees ja Tallinna Tudengimaja majajuht, endine Tallinna noortevolikogu esimees Kea Kruuse asub Põhja-Tallinna linnaosavalitsuse vanema nõuniku ametisse.
„Linnaosavanema nõunikuks saamine ei ole minu jaoks pelgalt edutamine või koht enesearenguks. See on panustamine sellesse, et Põhja-Tallinna elanike mured leiaksid linnaosavalitsuse kaudu lahendused ja linnaosavalitsus tegutseks seejuures mõistusega, koostöövalmilt ja eetiliselt,” ütles Kruuse, „ühe oma eesmärgina näen linnaosavalitsuse suuremat koostööd Põhja-Tallinna seltsingute ja ühingutega.”
Põhja-Tallinna linnaosavalitsuse vanema Raimond Kaljulaiu sõnul on Kea Kruuse linnaprobleemidega hästi kursis ja vaatamata oma noorusele juba jõudnud näidata ennast andeka administraatorina ja koostööalti liidrina. „Olen kindel, et Põhja-Tallinn vajab uut lähenemist, mis oleks avatud ja viiks arengule. Selleks ongi uut tugevat meeskonda vaja,” lausus Kaljulaid.
Kea Kruuse on olnud 2013-2015 aastatel Tallinna linna noortevolikogu esimees ja Tallinna linnavolikogu haridus- ja kultuurikomisjoni liige. Alates 2015. aastast oli ta Tallinna Tudengimaja majajuht ning MTÜ Üliõpilaskondade Ümarlaud esimees. Kruuse jätkab õpingud Tartu Ülikooli Õigusteaduskonnas.
manager 13. märts 2016, 11:32
Mingi Elva reformi poliitbändi liige või?
Terve mõistus 13. märts 2016, 01:48
Mõttetu on spekuleerida, kas neiu sobib nõuniku kohale või mitte, eriti inimestel, kes teda ei tunne ning ta tegemistega kursis ei ole. Veel arulageda...